Ρούπρεχτ του Παλατινάτου
 Ήταν ο δευτερότοκος γιος του Φρειδερίκου Ε΄ του Παλατινάτου και της Ελισάβετ Στιούαρτ, κόρης του Ιακώβου Α΄ της Αγγλίας. Ο θείος του Κάρολος Α΄ της Αγγλίας τον έκανε Δούκα του Κάμπερλαντ και Κόμη του Χόλντερνες. Η αδελφή του Σοφία έγινε μητέρα του Γεωργίου του Αννοβέρου, μετέπειτα βασιλιά της Βρετανίας. Είχε πλούσια σταδιοδρομία: στρατιωτικός από νέος, πολέμησε εναντίον της Ισπανίας στις Κάτω Χώρες κατά τη διάρκεια του Ογδοηκονταετούς Πολέμου (1568-1648) και εναντίον του ηγέτη της Αγίας Ρωμαϊκής Αυτοκρατορίας στη Γερμανία κατά τον Τριακονταετή Πόλεμο (1618-1648). Στα 23 έτη του ορίστηκε διοικητής του Βασιλόφρονος Ιππικού κατά τον Αγγλικό Εμφύλιο Πόλεμο, γενόμενος το αρχέτυπο του ιππέα του πολέμου και τελικά ο αρχιστράτηγος των βασιλοφρόνων. Έπειτα από την πτώση του Μπρίστολ παραιτήθηκε και αυτοεξορίστηκε από την Αγγλία. Υπηρέτησε τον Λουδοβίκο ΙΔ΄ της Γαλλίας εναντίον της Ισπανίας και μετά ως βασιλόφρων ιδιοκτήτης πλοίου στην Καραϊβική. Μετά την Παλινόρθωση των Στιούαρτ επέστρεψε στην Αγγλία, όπου έγινε ύπατος διοικητής του στόλου κατά τον Πρώτο και Δεύτερο Αγγλο-Ολλανδικό Πόλεμο. Συμμετείχε σε επιστημονικές έρευνες και ασχολήθηκε με την τέχνη. Υπηρέτησε ως ο πρώτος κυβερνήτης της Εταιρείας του Κόλπου Χάντσον στον Καναδά. Απεβίωσε το 1682 στην Αγγλία σε ηλικία 62 ετών. Θεωρείται ότι ήταν ένας γρήγορα σκεπτόμενος και ενεργητικός στρατηγός του ιππικού, που υποσκάφθηκε όμως από τη νεανική ανυπομονησία του και την αντιμετώπιση των συνεργατών του. Κατά τη Μεσοβασιλεία πολέμησε τους Κοινοβουλευτικούς στη θάλασσα από τη Μεσόγειο ως την Καραϊβική, επιδεικνύοντας σημαντική επιμονή στις αντιξοότητες. Μετά την Παλινόρθωση, ως ναύαρχος έδειξε μεγαλύτερη ωριμότητα και έκανε εντυπωσιακές και μακροχρόνιες συνεισφορές στην ανάπτυξη του Βασιλικού Ναυτικού. Ως κυβερνήτης αποικιών διαμόρφωσε την πολιτική γεωγραφία του Καναδά: η Γη του Ρούπερτ ονομάστηκε προς τιμήν του. Έπαιξε ένα ρόλο στην αρχή του εμπορίου σκλάβων από την Αφρική. Είχε πολλά επιστημονικά και διοικητικά ενδιαφέροντα και αξιοσημείωτες καλλιτεχνικές ικανότητες. Όλα αυτά τον κάνουν μία από τις πλούσιες προσωπικότητες της περιόδου της Παλινόρθωσης. Από τη σχέση του με την ηθοποιό Μάργκαρετ Χιούζ είχε τέκνο: (νόθη) Ρουπέρτα (1671-1740), παντρεύτηκε τον Ιμάνιουελ Σκροπ Χάου, διπλωμάτη, στρατιωτικό και μέλος του Κοινοβουλίου.Από την ερωμένη του Φράνσες Μπαρντ είχε τέκνο: (νόθος) Ντάντλυ Μπαρντ (1666-1686). Ashley, Maurice. (1976) Rupert of the Rhine. London: Hart Davis, MacGibbon. De Viet, Rens. (2010) Vlootinstructies en de eerste twee oorlogen met Engeland in de zeventiende eeuw. MA Thesis. Rotterdam: Erasmus University. (Ολλανδικά) Fergusson, Bernard. (1952) Rupert of the Rhine. London: Collins. Irwin, Margaret. (1937) The Stranger Prince: The story of Rupert of the Rhine. New York: Harcourt, Brace. Kitson, Frank. (1994) Prince Rupert: Portrait of a Soldier. London: Constable. (ISBN 0-09-473700-2). Morrah, Patrick. (1976) Prince Rupert of the Rhine. London: Constable. Petrie, Charles. (1974) King Charles, Prince Rupert, and the Civil War: From Original Letters. London: Routledge and Kegan Paul. Thomson, George Malcolm. (1976) Warrior Prince: Prince Rupert of the Rhine. London: Secker and Warburg. Wilkinson, Clennell. (1935) Prince Rupert, the Cavalier. Philadelphia: J.B. Lippincott.
Ο Ροβέρτος (γερμ. Ruprecht, 17 Δεκεμβρίου 1619 - 29 Νοεμβρίου 1682), Παλατινός Δούκας του Ρήνου από τον Οίκο του Βίττελσμπαχ, ήταν στρατιωτικός, ναύαρχος, επιστήμονας, αθλητής, διοικητής της Αποικίας του Κόλπου Χάντσον στον Καναδά και ερασιτέχνης καλλιτέχνης.